als_Latn dik_Latn ron_Latn
Prokuroria ka dhënë urdhër për të arrestuar 10 punonjës nga policia në Portin e Durrësit duke përfshirë këtu edhe shefin e stacionit policor dhe 8 doganierë të Qafë-Thanës, Durrësit dhe Tiranës.
Të gjithë të arrestuarit janë të dyshuar se kanë kaluar kanabis në doganat e Shqipërisë për t’i transportuar më pas drejtë Italisë, bëhet fjalë për 10 tonë kanabis në muajt shkurt dhe mars të 2017-ës.
Mbi doganierët rëndon akuza e veprës penale për ‘Trafik të lëndëve narkotike në bashkëpunim, për këtë shkak Prokuroria ka caktuar masën e sigurisë ‘arrest me burg’.
Sipas njoftimit të Prokurorisë, ky hetim përfshin dy episode, i pari më datë 05.02.2017, kur në Itali u kap një kamion me 8 ton drogë dhe i dyti ka ndodhur në datën 24.03.2017, kur në Itali u kap një kamion me shofer shqiptar, me rreth 2.2 ton kanabis në bord.
Të dyshuarit e këtij hetimi janë të përfshirë në njërin ose në të dy episodet, të cilat janë pjesë e të njëjtit procedim penal.
Në pranga kanë rënë:
Ymer Blloshmi, doganier, përgjegjës turni, Qafë-Thanë
Iliras Malja, doganier pranimi/verifikimi, Qafë-Thanë
Maliq Kadilli, agjent doganor, Qafë-Thanë
Kastriot Topulli, agjent doganor, Qafë-Thanë
Gëzim Dervishi, specialist në Policinë e Portit Durrës
Mexhit Xhixha, specialist, struktura anti-drogë, Policia e Portit Durrës
Roland Metani, specialist, struktura anti-drogë, Policia e Portit Durrës
Agron Kapllani, specialist, struktura anti-drogë, Policia e Portit Durrës
Gentian Selmani, specialist, struktura anti-drogë, Policia e Portit Durrës
Medi Demiri, kontrollor, Policia e Portit, Durrës
Fatmir Plaku, kontrollor, Policia e Portit, Durrës
Julian Doraci, Shef i Stacionit Policor, Porti Durrës
Edmond Luzi, doganier eksporti, Porti Durrës
Ylli Vogli, doganier peshore, Dogana Vorë (Tiranë)
Vladimir Ziu, doganier regjimi, Dogana Vorë (Tiranë)
Erald Kulla, agjent doganor, Dogana Vorë (Tiranë)
Behar Sula, kontrollor hyrje-dalje, Policia e Portit, Durrës
Nezir Bardhoshi, kontrollor hyrje-dalje, Policia e Portit, Durrës. /Hashtag.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn